L´Ajuntament paga els seus proveïdors molt per baix del termini legal de 30 dies
03 abril 2018

## L´Ajuntament paga els seus proveïdors molt per baix del termini legal de 30 dies03 abril 2018Última actualització: 14 juliol 2025

![](../gestion/img/AO__2869-copia.jpg)  
  

El **coordinador general d’Economia i Hisenda de l’Ajuntament de Gandia, Salvador Gregori,** ha comparegut aquest matí davant els mitjans de comunicació per tal d’informar dels assumptes econòmics tractats a la Junta de Govern Local. Així, la Intervenció General ha presentant els seus informes sobre el càlcul del Període Mitjà de Pagament, més conegut com a PMP, corresponent als mesos de gener i febrer. Unes xifres que han millorat substancialment, una vegada integrat l’endeutament d’IPG i incorporades i satisfetes les factures extra-pressupostàries de 2016 i 2017, heretades de la corporació anterior. _“Aquesta situació alterava la mitjana real de pagament a proveïdors, als quals se’ls paga molt per baix del termini legal. Això significa que el pressupost s’ha fet bé i que la previsió d’ingressos i despeses s’està complint”_.   

    Així, pel que fa al mes de gener, el PMP és de 9,90, 21 dies per baix dels 30 dies legals. I encara el càlcul de febrer va ser millor: -2’92, gairebé 33 dies per sota de l’obligatorietat.

    _“Els esforços dels regidors del govern, el seus departaments, i la ciutadania estan donant el seu fruit”,_ ha assegurat Gregori, qui anuncia _“xifres espectaculars”_ quan es done compte de la liquidació pressupostària de 2017, amb al voltant de 10 milions d’€ en positiu.

**Deute financer**   

    El coordinador d’Economia també ha aprofitat per desmuntar _“la fal·làcia del PP”_ sobre que s’està passant el deute de curt a llarg termini. _“Una vegada pagat tot el deute comercial, comencem a pagar el financer. El primer que hem fet és saldar 1 milió d’€, no pressupostat, procedent d’un préstec de l’IPG la darrera legislatura”_. La previsió del govern és amortitzar fins a 3-4 milions de deute financer als pressupostos de 2018, que s’aprovaran en breu. Per al 2019, entre 8 i 9 milions més. Al 2020, la quantitat ha amortitzar hauria de ser d’altres 12 milions, aproximadament. A hores d’ara, el deute financer de l’Ajuntament de Gandia es situa entre els 293-294 milions d’€ (després d’incrementar-lo per a poder rescatar, per exemple, els aparcaments del Prado i del Serpis). El Pla d’Ajust estableix el pagament del deute financer fins a l’any 2032.

    _“Al final de la legislatura l’Ajuntament de Gandia haurà reduït en més de 70 milions el deute global, un 20 %, una xifra espectacular en només quatre anys. Això és gràcies a que complim amb els proveïdors, reduïm el deute amb els bancs i a l’esforç de la ciutadania i les àrees de gestió del govern local”,_ ha conclòs Gregori.      

[Twittear](https://twitter.com/share)